[Video] Kelly is langer en jonger, danksy ruimtereis | Maroela Media
Scott Kelly (Foto: StationCDRKelly, Twitter)
Scott Kelly, 'n Nasa-ruimtevaarder, het vandeesweek ná byna 'n jaar lank in die ruimte teruggekeer: en hy is langer en jonger.
Kelly en Sergey Volkov en Mikhail Kornienko van die Russiese ruimteagentskap, het op 2 Maart teruggekeer. Kelly en Kornienko was 340 dae lank in die ruimte aan boord die Internasionale Ruimtestasie. Hulle was besig met navorsing oor die effek van langtermyn gewigloosheid op die menslike liggaam, wat gebruik sal word vir die sending na Mars.
Volgens 'n woordvoerder van Nasa is Kelly ongeveer 5 cm langer. Aangesien daar nie enige swaartekrag in die ruimte is wat 'n effek het op die menslike liggaam nie, kan mens se ruggraat tot 7,6 cm rek. Die effek op Kelly se liggaam is egter net tydelik – swaartekrag sal mettertyd hom weer laat "krimp".
Nasa wil veral bepaal hoe liggaamsvloeistof in Kelly se liggaam verskuif het, of sy immuunstelsel nog goed genoeg is en of hy nie te veel been- en spiermassa verloor het nie.
Kelly het 'n identiese tweelingboetie, Mark. Nasa kan nou die twee broers se liggame en gesondheid met mekaar vergelyk.
Volgens Einstein se relatiwiteitsteorie is Kelly boonop ook 1/100ste van 'n sekonde jonger as wat hy sou wees indien hy op aarde gebly het.
Lees meer: The Weather Network, Examiner.com, The Verge
Volg Scott Kelly op Twitter
Kyk ook na 10 ongelooflike foto's wat hy in die ruimte geneem het
George het eerste sonkraglughawe in Afrika
Baie interessant, neem aan disdie kussinkies tussen die werwels wat uitsit. Is dit dalk moonlike terapie vir verligting van rugpyn weens verplatte kussinkies?
Die VSA laat dit na 'n unieke prestasie klink wat deur vir die eerste maal bereik is. Deur 'n Amerikaner natuurlik. Hulle verswyg egter Valery Valeri Polyakov se 427 dae aaneenlopende prestasie in 1994/95 aanboord Mir. Die Russe is die Amerikaners baie ver voor in navorsing oor die effek van lae-gravitasie op die menslike liggaam. Hulle laat dit egter nou klink of hulle die wiel eerste ontwerp het.